title: "Republiik Irlun/fe"
text: "Det Republiik Irlun (\u00fc\u00fcb Iirsk: Poblacht na h\u00c9ireann, \u00fc\u00fcb Ingels: Republic of Ireland) as en lun uun a nuurdwaast faan Euroopa an leit \u00fc\u00fcb't eilun Irlun. Uun a nuurd leit Nuurdirlun, wat tu det Ferianigt K\u00f6ningrik hiart. Uun a uast leit det Iirsk Sia an uun a s\u00fc\u00fcd an waast de Atlantik. Det hee 4.761.865 lidj (2016). At hoodsteed faan't lun as Dublin.\n\nGeografii\n\nSteeden\nD\u00f6n tjiin gratst steeden uun't lun san:\n\nIindialing faan Ferwalting\n\nAt lun hee trii steeden, diar uk graafskapen san: Galway City (26), Dublin City (2) an Cork City (19),an aachtantwuntig graafskapen muar:\n\nHistoore\nF\u00f6\u00f6r 1922 wiar't lun dial faan det Ferianigt K\u00f6ningrik. At wiar uun det leed 19. juarhunert an det \u00e4\u00e4der 20. juarhunert f\u00f6\u00f6rslacher f\u00f6r autonomii (Home Rule). Uun detheer tidj entsted organisatschuunen, wat f\u00f6r suwereniteet wiar (Irish Volunteers, Irish Citizen Army an Fianna Eireann). F\u00f6\u00f6rslacher f\u00f6r autonomii wurd auer de Iarst W\u00e4\u00e4ltkrich apsk\u00f6wen. D\u00f6n Irish Volunteers, Irish Citizen Army an Fianna Eireann startet puask 1916 en staheu, wat feelsluch, man liaset det h\u00f6g juaren en guerillakrich (1919-1921) f\u00f6r suwereniteet \u00fctj. Wichtig pers\u00f6\u00f6nelkhaiden uun a staheu an a krich wiar Patrick Pearse (1879\u20131916), Michael Collins (1890\u20131922), Roger Casement (1864-1916) an \u00c9amon de Valera (1882\u20131975). A resultoot faan a krich wiar poliitisk suwerniteet f\u00f6r en grat dial faan't eilun. De Anglo-Iirsk Fertrach wurd 6. Deetsember 1921 uun London twesken det Ferianigt K\u00f6ningrik an fertreeder faan det Iirsk regiaring unertiiknet: a s\u00fc\u00fcd faan't Irlun fing a staatus faan en Dominion (en autonoom dial faan det Britisk Rik) an 1922 wurd de Iirsk Freistoot gr\u00fcnlaanjen. Seeks graafskapen uun a nuurd faan't eilun bleew man dial faan det Ferianigt K\u00f6ningrik \u00fc\u00fcs Nuurdirlun. At uunaam faan de fertrach faan det iirsk parlament (D\u00e1il Eireann) liaset oner \u00c9amon de Valera sin feering en staheu faan a lidj, diar jin a fertrach wiar, jin't regiaring faan det nei Freistoot \u00fctj (1922-1923, de Iirsk B\u00fcrgerkrich). A Freistoot woon a krich. Uun de Naist W\u00e4\u00e4ltkrich wiar't lun neutraal. At republiik wurd faan't konflikt uun Nuurdirlun (The Troubles, 1969-1998) bedraapet. At lun wurd 1973 dial faan det Europeeisk Wiartskapsgemianskap.\n\nKwelen"